અમદાવાદ: મ્યુનિ. કોર્પોરેશનના સત્તાવાળાઓ દ્વારા સિવિક સેન્ટરોની કામગીરીનું ખાનગીકરણ કરીને નાગરિકોની હાલત કફોડી કરી દીધી છે. સિવિક સેન્ટરોના જે તે ખાનગી કોન્ટ્રાક્ટરોના સ્ટાફની કામગીરીનાં ધાંધિયાંની અવારનવાર ફરિયાદ ઊઠતી જ હોય છે. તેમ છતાં તંત્ર અગમ્ય કારણસર આ કોન્ટ્રાક્ટરોને અત્યાર સુધી છાવરતું રહ્યું હતું, જોકે ઉત્તર અને દક્ષિણ ઝોનના કોન્ટ્રાક્ટરોના કોન્ટ્રાક્ટને રદ કરવાની સત્તાવાળાઓન છૂટકે-નાછૂટકે ફરજ પડી છે.